Վասիլի Կրոսման, երբ 1961-ին Հայաստան կ՚այցելէր, Խորհրդային միութեան տարածքին հանրածանօթ լրագրող եւ արձակագիր մըն էր, որուն գրչի կարողութիւնը ընդունուած փաստ էր բոլորին կողմէ։ Ծնած էր հրեայ ընտանիքի մէջ Ուկրանիա, 1905 թուին։ Հայրենակցական մեծ պատերազմին կ՚աշխատակցէր «Քրասնոյա զվեզտա» (կարմիր աստղ) թերթին։ 1944-ին հրատարակեց «Թրեպլինքայի դժոխքը» յօդուածը, որ իբրեւ փաստաթուղթ գործածուեցաւ Նիւռնպերկեան դատավարութիւններուն։ Կրոսմանի կարեւորագոյն գործը «Կեանք եւ ճակատագիր»ն է, որուն մեքենագրուած բնագիրը 1961-ին գրաւուած էր ՔԿՊ-ի կողմէ։ (Գիրքը Ռուսաստանի մէջ հազիւ 1980-ականներու վերջերուն հրատարակուած է։ Իսկ թրքերէն թարգմանութիւնը լոյս տեսաւ «Ճան» հրատարակչութեան մատենաշարէն։)